
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 42 

10 Μαρτίου 2009 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


21. Ίδρυση Τμημάτων στο Δημοκρίτειο Πανεπιστήμιο 

Θράκης. 1 

22. Ίδρυση Ενορίας του Ιερού Ναού Αγίου Λεοντίου 

στην περιοχή Παγοποιείου, του Δήμου Αίγιου, του 
Νομού Αχάίας, της Ιεράς Μητροπόλεως Καλαβρύ¬ 
των και Αιγιαλείας. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 21 
Ίδρυση Τμημάτων στο Δημοκρίτειο Πανεπιστήμιο 
Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις: 

α) Των άρθρων 6 παρ. 6, 24 παρ. 2 και 50 παρ. 6 του 
ν. 1268/1982 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (ΦΕΚ Α' 87), όπως η πρώτη 
διάταξη διαμορφώθηκε μετά τις διατάξεις των άρθρων 48 
παρ. 1 εδαφ. α' και β' του ν. 1404/1983 «Δομή και λειτουρ¬ 
γία των Τεχνολογικών Εκπαιδευτικών Ιδρυμάτων» (ΦΕΚ 
Α' 173), 15 παρ. 2 εδ. α' του ν. 2640/1998 «Δευτεροβάθμια 
Τεχνική Επαγγελματική Εκπαίδευση και άλλες διατάξεις» 
(ΦΕΚ Α' 206), 3 παρ. 1 εδ. β' του ν. 3027/2002 «Ρύθμιση 
θεμάτων Οργανισμού Σχολικών Κτιρίων, ανωτάτης εκ¬ 
παίδευσης και άλλες διατάξεις» (ΦΕΚ Α' 152) και 9 παρ. 3 
του ν. 3549/2007 «Μεταρρύθμιση του θεσμικού πλαισίου 
για τη δομή και λειτουργία των Ανωτάτων Εκπαιδευτικών 
Ιδρυμάτων» (ΦΕΚ Α' 69). 

β) Της περίπτωσης δ' της παρ. 5 του άρθρου 79 του 
ν. 1566/1985 «Δομή και λειτουργία της πρωτοβάθμιας και 
της δευτεροβάθμιας εκπαίδευσης και άλλες διατάξεις» 
(ΦΕΚ Α' 167), σε συνδυασμό με τις διατάξεις του άρθρου 
20 παρ. 4 του ν. 2503/1997 «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (ΦΕΚ Α' 107). 

γ) Της περίπτωσης θ' της παρ. 2 του άρθρου 15 του 
ν. 2817/2000 «Εκπαίδευση των ατόμων με ειδικές εκπαι¬ 
δευτικές ανάγκες και άλλες διατάξεις« (ΦΕΚ Α' 78) και του 


άρθρου 13 παρ. 49 του ν. 3149/2003 «Εθνική Βιβλιοθήκη 
της Ελλάδας, Δημόσιες Βιβλιοθήκες και άλλες διατάξεις» 
(ΦΕΚ Α' 141). 

δ) Του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ Α' 98). 

ε) Της υπ’ αριθμ. ΔΙΔΚ/Φ. 1/25873/1.10.2007 κοινής από¬ 
φασης του Πρωθυπουργού και του Υπουργού Εσωτερικών 
«Καθορισμός αρμοδιοτήτων των Υφυπουργών Εσωτερικών 
Χρήστο Ζώη και Αθανάσιο Νάκο» (ΦΕΚ Β' 1950). 

στ) Της υπ’ αριθμ. 1666/ΔΙΟΕ 89/13.1.2009 κοινής απόφα¬ 
σης του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 40). 

2. Τη γνώμη της Συγκλήτου του Δημοκρίτειου Πανε¬ 
πιστημίου Θράκης που ελήφθη στις υπ’ αριθμ. 30/624/ 
6.12.2007 και 47/628/26.6.2008 συνεδριάσεις της. 

3. Τη γνώμη της Ολομέλειας του Συμβουλίου Ανώτα¬ 
της Πανεπιστημιακής Εκπαίδευσης που ελήφθη στην 
12η/24.7.2008 συνεδρίασή της. 

4. Το γεγονός ότι από τις διατάξεις του διατάγματος 
αυτού προκαλείταί: 

α) Συνολική δαπάνη ύψους 2.935.000 ευρώ για την προ¬ 
μήθεια του αναγκαίου εξοπλισμού αιθουσών εργαστηρίων, 
γραφείων, βιβλιοθηκών κ,λ.π. 

β) Ετήσια δαπάνη μετά την πλήρη λειτουργία των ιδρυ- 
ομένων τμημάτων ύψους 2.850.000 ευρώ περίπου από 
την πλήρωση θέσεων προσωπικού, 9.320 ευρώ περίπου 
από την καταβολή επιδόματος θέσης ευθύνης και εξό¬ 
δων παράστασης, 160.000 ευρώ περίπου για τη σίτιση 
των φοιτητών, 480.000 ευρώ περίπου για την προμήθεια 
συγγραμμάτων και 600.000 ευρώ περίπου για την αντι¬ 
μετώπιση των λοιπών λειτουργικών εξόδων. 

Η υπό στοιχείο α' δαπάνη θα καλυφθεί από τις πιστώ¬ 
σεις του Προγράμματος Δημοσίων Επενδύσεων (Π.Δ.Ε.). 

Η δαπάνη για αμοιβές προσωπικού καθώς και η δαπάνη 
για το επίδομα θέσης ευθύνης και τα έξοδα παράστασης 
θα βαρύνουν τον τακτικό προϋπολογισμό του ΥΠ.Ε.Π.Θ. 
(ειδ. φορέας 19-250, ΚΑΕ ομάδας 0200). 

Η δαπάνη για τη σίτιση φοιτητών ύψους 15.100 ευρώ για 
το οικονομικό έτος 2009, 55.000 ευρώ για το οικ. έτος 
2010, 95.000 ευρώ για το οικ. έτος 2011,135.000 ευρώ για 
το οικ. έτος 2012 και 160.000 ευρώ για το οικ. έτος 2013 και 
εφεξής θα βαρύνει τις πιστώσεις του προϋπολογισμού του 
Δημοκρίτειου Πανεπιστημίου Θράκης και θα καλύπτεται 
με κρατική επιχορήγηση (Ειδ. Φ. 19-250, ΚΑΕ 2425). 

Τα λειτουργικά έξοδα των ιδρυόμενων Τμημάτων ύψους 
100.000 ευρώ για το έτος 2009, 200.000 ευρώ για το 
οικονομικό έτος 2010, 300.000 ευρώ για το οικονομικό 
έτος 2011, 400.000 ευρώ για το οικονομικό έτος 2012 και 
600.000 ευρώ για το οικονομικό έτος 2013 και εξής θα 
καλυφθούν από τις πιστώσεις του προϋπολογισμού του 
Δημοκρίτειου Πανεπιστημίου Θράκης που θα καλύπτο¬ 
νται από ανάλογη κρατική επιχορήγηση (ειδ. Φ. 19-250, 
ΚΑΕ 2421). 

Η δαπάνη για την προμήθεια των συγγραμμάτων θα 
βαρύνει σε ποσοστό 80% τον τακτικό προϋπολογισμό του 
ΥΠ.Ε.Π.Θ., στον οποίο και θα εγγράφονται σχετικές πιστώ¬ 
σεις (ειδ. Φ. 19-250, ΚΑΕ 1123) και σε ποσοστό 20% τον 
προϋπολογισμό του Δημοκρίτειου Πανεπιστημίου Θράκης 
που θα καλύπτεται από την κρατική επιχορήγηση (Ειδ. Φ. 
19-250, ΚΑΕ 2421). 

5. Την υπ’αριθμ. 18/29.1.2009 γνωμοδότηση του Συμβου¬ 
λίου της Επικράτειας, με πρόταση του Υπουργού Εθνικής 
Παιδείας και Θρησκευμάτων και των Υφυπουργών Εσωτε¬ 
ρικών και Οικονομίας και Οικονομικών, αποφασίζουμε: 

Αρθρο 1 

Ίδρυση - Αποστολή 

1. Ιδρύονται στο Δημοκρίτειο Πανεπιστήμιο Θράκης τα 
εξής τμήματα, με έδρα την πόλη της Κομοτηνής: 

α) Τμήμα Πολιτικών Επιστημών, 
β) Τμήμα Διοίκησης Επιχειρήσεων. 

2. Η εκπαιδευτική λειτουργία των Τμημάτων και η ει¬ 
σαγωγή των πρώτων φοιτητών σε αυτά αρχίζει από το 
ακαδημαϊκό έτος από το οποίο καθορίζεται για πρώτη 
φορά αριθμός εισακτέων. 

3. Τα Τμήματα έχουν ως αποστολή: 
α) Το Τ μήμα Πολιτικών Επιστημών: 

ί) Να καλλιεργεί και να προάγει τις πολιτικές επιστήμες 
καθ’ ολοκληρίαν με τη θεωρητική και την εφαρμοσμένη 
διδασκαλία και έρευνα. 

ϋ) Να παρέχει στους πτυχιούχους του τα απαραίτητα 
εφόδια τα οποία εξασφαλίζουν την άρτια κατάρτισή τους, 
για την επιστημονική και επαγγελματική τους σταδιο¬ 
δρομία. 

ίίί) Να συμβάλει στην εμπέδωση της πολιτικής ανάλυσης 
ως μεθόδου προσέγγισης των εσωτερικών και διεθνών 
κοινωνικών φαινομένων. 

ίν) Να καταρτίζει στελέχη διοίκησης και προγραμματι¬ 
σμού του κρατικού μηχανισμού και των οργανισμών της 
δημόσιας διοίκησης και των διεθνών οργανισμών, συμπε¬ 
ριλαμβανομένων των οργάνων της Ευρωπαϊκής Ένωσης, 
β) Το Τμήμα Διοίκησης Επιχειρήσεων: 
ί) Την καλλιέργεια και προαγωγή της Διοίκησης των 
Επιχειρήσεων τόσο ως επιστήμης αλλά και ως συνόλου 
παραμέτρων για την κατάρτιση νέων επιστημόνων, οι 
οποίοι μπορούν να δραστηριοποιηθούν με επιτυχία σε 
έναν από τους βασικούς κοινωνικούς και οικονομικούς 
ιστούς, όπως ο χώρος των επιχειρήσεων. 

ϋ) Την διάχυση της επιχειρησιακής γνώσης στην επιχει¬ 
ρηματική κοινότητα της ευρύτερης περιοχής της Θράκης/ 
Ανατολικής Μακεδονίας και των Βαλκανίων. 

ίίί) Την ανάπτυξη της οικονομικής και χρηματοοικονομι¬ 
κής ανάλυσης των επιχειρήσεων. 

ίν) Να συμβάλει στην εμπέδωση των επιχειρηματικών 
πρακτικών ως μεθόδου προσέγγισης στην διοίκηση των 
επιχειρήσεων. 

ν) Να καταρτίζει στελέχη διοίκησης του ιδιωτικού τομέα 
και του κρατικού μηχανισμού αλλά και διεθνών οργανι¬ 
σμών, συμπεριλαμβανομένων των οργάνων της Ευρωπα¬ 
ϊκής Ένωσης. 


Άρθρο 2 

Εισαγωγή - Φοίτηση / Διάρκεια Σπουδών - 
Τίτλοι - Κατευθύνσεις 

1. Ο αριθμός των κατ’ έτος εισακτέων σε έκαστο των 
ανωτέρω τμημάτων ορίζεται με τη διαδικασία του άρθρου 
1 παρ. 5 του ν. 1351/1983 (ΦΕΚ Α' 56), όπως ισχύει κάθε 
φορά, και η εισαγωγή φοιτητών σε αυτά γίνεται σύμφωνα 
με τις περί εισαγωγής φοιτητών στην ανώτατη εκπαίδευ¬ 
ση ισχύουσες διατάξεις. 

2. Η ελάχιστη υποχρεωτική διάρκεια φοίτησης για τη 
λήψη πτυχίου ορίζεται σε οκτώ (8) εξάμηνα σπουδών. 

3α. Τα Τμήματα απονέμουν ενιαίο πτυχίο και τίτλους 
σπουδών μέχρι και διδακτορικού διπλώματος. 

β. Το ενιαίο πτυχίο του Τμήματος Πολιτικών Επιστη¬ 
μών προσδιορίζεται από τις κατευθύνσεις: ί) Πολιτικής 
Ανάλυσης και Μεθοδολογίας, ϋ) Διεθνών και Ευρωπαϊκών 
Σπουδών και ίίί) Διοικητικής Επιστήμης. 

γ. Το ενιαίο πτυχίο του Τμήματος Διοίκησης Επιχειρήσε¬ 
ων προσδιορίζεται από τις κατευθύνσεις: ί) Λογιστική και 
Χρηματοοικονομική Διοίκηση, ϋ) Μάρκετινγκ, ίίί) Διοίκηση 
Επιχειρήσεων (Μάνατζμεντ) και ίν) Διοίκηση Πληροφορι¬ 
ακών Συστημάτων. 

δ. Με απόφαση της Γενικής Συνέλευσης του οικείου 
Τμήματος, ρυθμίζονται τα θέματα έναρξης λειτουργίας 
των ανωτέρω κατευθύνσεων, ο χρόνος και η διαδικασία 
υποβολής των σχετικών δηλώσεων προτίμησης των φοι¬ 
τητών, ο τρόπος επιλογής των ανωτέρω κατευθύνσεων 
και κάθε άλλο θέμα και λεπτομέρεια που αφορούν στη 
λειτουργία αυτών και ανήκουν, σύμφωνα με τις κείμενες 
διατάξεις, στην αρμοδιότητα της Γ ενικής Συνέλευσης. 

Αρθρο 3 

Επαγγελματική Κατοχύρωση Πτυχιούχων 

1. Οι πτυχιούχοι του Τμήματος Πολιτικών Επιστημών, 
με βάση τις γενικές και τις εξειδικευμένες επιστημονικές 
γνώσεις που αποκτούν κατά τη διάρκεια των σπουδών 
τους, έχουν την ικανότητα ενασχόλησης και τη δυνατό¬ 
τητα επαγγελματικής απασχόλησης με ένα ευρύ φάσμα 
δραστηριοτήτων όπως: 

ί) Πολιτική ανάλυση, πολιτική θεωρία, κοινωνιολογία, 
διεθνείς σχέσεις. 

ϋ) Διπλωματία (ελληνική και διεθνής, κυρίως κοινοτι¬ 
κή)· 

ίίί) Δημόσια διοίκηση και διοίκηση του εσωτερικού και 
εξωτερικού (κυρίως κοινοτική διοίκηση). 

ίν) Πολιτικοί θεσμοί (κόμματα, θεσμοί της Κοινωνίας 
των Πολιτών). 

ν) Προστασία περιβάλλοντος, περιβαλλοντική πολιτική, 
διοίκηση και διαχείριση περιβαλλοντικών πολιτικών. 

2. Οι πτυχιούχοι του Τμήματος Διοίκησης Επιχειρήσεων 
έχουν τη δυνατότητα εγγραφής στο Οικονομικό Επιμε¬ 
λητήριο της Ελλάδας. 

Άρθρο 4 

Πρακτική άσκηση των φοιτητών 

1. Για την πρακτική άσκηση των φοιτητών του Τμήματος 
Πολιτικών Επιστημών χρησιμοποιούνται οι φορείς του δη¬ 
μοσίου τομέα, των οποίων η δραστηριότητα εμπίπτει στα 
γνωστικά αντικείμενα του άρθρου 1 παρ. 3α του παρόντος. 
Οι εν λόγω φορείς δύνανται να καθορίζονται με απόφαση 
του Υπουργού Εθνικής Παιδείας και Θρησκευμάτων και 
του τυχόν συναρμόδιου Υπουργού, μετά από γνώμη της 
Γενικής Συνέλευσης του Τμήματος. 

2. Γ ια την πρακτική άσκηση των φοιτητών του Τμήματος 
Διοίκησης Επιχειρήσεων χρησιμοποιούνται επιχειρηματι¬ 
κοί θεσμοί και επιχειρήσεις. 

Αρθρο 5 

Σύσταση θέσεων 

Για τις ανάγκες των δύο Τρημάτων συνιστώνται στο Δη- 
μοκρίτειο Πανεπιστήμιο Θράκης θέσεις Διδακτικού Ερευ¬ 
νητικού Προσωπικού (Δ.Ε.Π.), Ειδικού και Εργαστηριακού 
Διδακτικού Προσωπικού (Ε.Ε.ΔΙ.Π.) και Ειδικού Τεχνικού 
Εργαστηριακού Προσωπικού (Ε.Τ.Ε.Π.) ως ακολούθως: 

ΘΕΣΕΙΣ 


Τ μήματα 

ΔΕΠ 

ΕΕΔΙΠ 

ΕΤΕΠ 

ΠΕ ΔΕ 

α) Τμήμα Πολιτικών Επιστημών 

30 

10 

10 4 

β) Τμήμα Διοίκησης Επιχειρήσεων 

21 

2 

6 3 

Σύνολο 

51 

12 

16 7 


Αρθρο 6 

Γραμματεία τμημάτων 

Σε κάθε Τμήμα, που ιδρύεται με το παρόν διάταγμα, 
συνιστάται Γραμματεία, η οποία παρέχει διοικητική και 
γραμματειακή υποστήριξη στο εν γένει εκπαιδευτικό και 
ερευνητικό έργο του, κατά τον ισχύοντα οργανισμό δι¬ 
οικητικών υπηρεσιών του Δημοκρίτειου Πανεπιστημίου 
Θράκης. Η Γ ραμματεία οργανώνεται και λειτουργεί σε επί¬ 
πεδο τμήματος. Τα ζητήματα σχετικά με τον προϊστάμενο 
του Τμήματος ρυθμίζονται σύμφωνα με τις διατάξεις των 
άρθρων 84-87 του ν. 3528/2007 (ΦΕΚ Α' 26), όπως αυτές 
ισχύουν κάθε φορά. 

Άρθρο 7 

Αυτοδύναμη λειτουργία των τμημάτων 

Για την αυτοδύναμη λειτουργία κάθε τμήματος, ισχύουν 
οι διατάξεις του άρθρου 15 του ν. 2454/1997 (ΦΕΚ Α' 7), 
όπως ισχύουν κάθε φορά. 

Αρθρο 8 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Δ.Ε.Π. κάθε τμήματος, έως 
την αυτοδύναμη λειτουργία του, γίνεται με προκήρυξη 
ή με μετάκληση ή με μετακίνηση μέλους Δ.Ε.Π., κατά τα 
ειδικότερα οριζόμενα στις επόμενες παραγράφους του 
παρόντος άρθρου. 

2. Η προκήρυξη για την πλήρωση κενών θέσεων Δ.Ε.Π. 
γίνεται από τον Πρύτανη, ύστερα από απόφαση της 
Προσωρινής Γενικής Συνέλευσης του οικείου Τμήματος, 
εφαρμοζόμενων κατά τα λοιπά των διατάξεων του άρ¬ 
θρου 6 του ν. 2083/1992 (ΦΕΚ Α' 159), όπως αυτό ισχύει 
κάθε φορά. Η εκλογή γίνεται από εκλεκτορικά σώματα, 
τα οποία συγκροτούνται σύμφωνα με τις διατάξεις του 
άρθρου 24 παρ. 1 του ν. 3549/2007 και της υπ’ αριθμ. 
38913/Β1/23.4.2007 υπουργικής απόφασης (ΦΕΚ Β' 608) 
όπως αυτή έχει συμπληρωθεί με την υπ’ αριθμ. 138390/ 
Β1/2007 (ΦΕΚ Β' 2360) ομοία, όπως εκείνες ισχύουν κάθε 
φορά. Αν τα μέλη Δ.Ε.Π. είναι λιγότερο από έντεκα (11) το 
εκλεκτορικό σώμα συμπληρώνεται με απόφαση της Συ¬ 
γκλήτου ύστερα από κλήρωση από διπλάσιο τουλάχιστον 
αριθμό Δ.Ε.Π., που ορίζει η ίδια από κατάλογο τον οποίο 
εισηγείται η Προσωρινή Γενική Συνέλευση. Τα οριζόμενα 
από τη Σύγκλητο μέλη πρέπει να κατέχουν θέση Δ.Ε.Π. 
του ίδιου γνωστικού αντικειμένου σε ομοειδή ή συγγενή 
τμήματα του ίδιου ή άλλων πανεπιστημίων και ν’ ανήκουν 
στις βαθμίδες του Καθηγητή και του Αναπληρωτή Κα¬ 
θηγητή. Εάν δεν υπάρχουν ή δεν επαρκούν τέτοια μέλη, 
ορίζονται μέλη Δ.Ε.Π. της βαθμίδας του Καθηγητή και του 
Αναπληρωτή Καθηγητή του συγγενέστερου γνωστικού 
αντικειμένου. Σε κάθε εκλεκτορικό σώμα προεδρεύει ο 
Πρόεδρος της Προσωρινής Γ ενικής Συνέλευσης, ο οποίος 
μπορεί να είναι και εκλέκτορας. Για τη συγκρότηση του 
εκλεκτορικού σώματος εκδίδεται σχετική διαπιστωτική 


πράξη του Πρύτανη αντίγραφο της οποίας, μαζί με το 
σχετικό πρακτικό, κοινοποιούνται χωρίς καθυστέρηση στο 
Υπουργείο Εθνικής Παιδείας και Θρησκευμάτων. Γ ια κάθε 
προκηρυσσόμενη θέση Δ.Ε.Π. ορίζεται με απόφαση του 
σώματος των εκλεκτόρων τριμελής εισηγητική επιτροπή, 
η οποία καταρτίζει και υποβάλει στην Προσωρινή Γενι¬ 
κή Συνέλευση ειδικά αιτιολογημένη έκθεση. Μέσα στην 
προβλεπόμενη από το Νόμο προθεσμία, συνέρχονται υπό 
την προεδρία του Προέδρου του Τμήματος σε κοινή συνε¬ 
δρίαση η Προσωρινή Γ ενική Συνέλευση και το σώμα των 
εκλεκτόρων. Για τον ορισμό της τριμελούς εισηγητικής 
επιτροπής, την προθεσμία υποβολής εισηγητικής έκθεσης 
και την κοινοποίηση της εφαρμόζονται αναλόγως οι δια¬ 
τάξεις του άρθρου 6 κεφ. Γ του ν. 2083/1992, όπως ισχύουν 
κάθε φορά, ενώ για τα λοιπά θέματα, που αφορούν στην 
εκλογή των μελών Δ.Ε.Π. και δεν ρυθμίζονται με το παρόν 
άρθρο, εφαρμόζονται αναλόγως οι ισχύουσες διατάξεις 
της πανεπιστημιακής νομοθεσίας. 

3. Η πλήρωση κενών θέσεων Δ.Ε.Π. με μετάκληση γί¬ 
νεται με απόφαση της Συγκλήτου ύστερα από πρόταση 
της Προσωρινής Γενικής Συνέλευσης, εφαρμοζομένων 
αναλόγως των διατάξεων του άρθρου 16 του ν. 1268/1982, 
όπως έχει τροποποιηθεί και ισχύει κάθε φορά. Γ ια τη 
μετάκληση αποφασίζει ενδεκαμελές εκλεκτορικό σώμα 
το οποίο συγκροτείται σύμφωνα με τα οριζόμενα στην 
προηγούμενη παράγραφο και απαρτίζεται από μέλη Δ.Ε.Π. 
στη βαθμίδα του Καθηγητή του ιδίου γνωστικού αντικει¬ 
μένου τα οποία κληρώνονται από κατάλογο -τουλάχιστον 
διπλάσιο σε αριθμό- τον οποίο εισηγείται η Προσωρινή 
Γ ενική Συνέλευση. Εάν δεν υπάρχουν ή δεν επαρκούν 
καθηγητές του ίδιου γνωστικού αντικειμένου, ο κατάλο¬ 
γος συμπληρώνεται με καθηγητές του συγγενέστερου 
γνωστικού αντικειμένου. Για την πλήρωση θέσης Δ.Ε.Π. 
με μετάκληση ή για τη συγκρότηση του εκλεκτορικού 
σώματος εκδίδεται σχετική κατά περίπτωση διαπιστωτική 
πράξη του Πρύτανη, αντίγραφο της οποίας μαζί με τα 
σχετικά πρακτικά κοινοποιούνται στο Υπουργείο Εθνικής 
Παιδείας και Θρησκευμάτων. 

4. Η πλήρωση κενών θέσεων Δ.Ε.Π. με μετακίνηση μέ¬ 
λους Δ.Ε.Π., από Τμήμα του ιδίου ή άλλου Πανεπιστημίου, 
γίνεται υπό τις προϋποθέσεις και τους περιορισμούς του 
άρθρου 5 του ν. 2517/1997 (ΦΕΚ Α' 160), όπως αυτό έχει 
τροποποιηθεί και ισχύει κάθε φορά, με πράξη του Πρύτανη 
ύστερα από αίτηση του ενδιαφερομένου μέλους Δ.Ε.Π., 
αιτιολογημένη σύμφωνη γνώμη της Γενικής Συνέλευσης 
του Τμήματος προέλευσης και της Συγκλήτου του Δημο- 
κρίτειου Πανεπιστημίου Θράκης. 

5. Οι διατάξεις της προηγούμενης παραγράφου ισχύουν 
αναλόγως και για την μετακίνηση επιμελητών, βοηθών 
και επιστημονικών συνεργατών από Τμήμα του ιδίου ή 
άλλου Πανεπιστημίου. 

Άρθρο 9 

Λοιπές ρυθμίσεις 

Ι.'Εως ότου εξασφαλιστούν οι προϋποθέσεις για την 
αυτοδύναμη λειτουργία κάθε Τμήματος, η διοίκηση του 
ασκείται από Προσωρινή Γενική Συνέλευση που ορίζε¬ 
ται με πράξη του Πρύτανη, ύστερα από απόφαση της 
Συγκλήτου. Η Προσωρινή Γ ενική Συνέλευση αποτελείται 
από πέντε (5) τουλάχιστον μέλη Δ.Ε.Π., κατά προτίμηση 
δε εκείνα των οποίων το γνωστικό αντικείμενο της θέσης 
είναι σχετικό με την επιστήμη που καλλιεργεί το Τμήμα. 
Με την ίδια πράξη ορίζονται ο Πρόεδρος και ο Αναπληρω¬ 
τής Πρόεδρος, οι οποίοι πρέπει να κατέχουν θέση Δ.Ε.Π. 
του οικείου Πανεπιστημίου της βαθμίδας του Καθηγητή 
ή Αναπληρωτή Καθηγητή. Καθήκοντα γραμματέα ασκεί 
ο γραμματέας του Τμήματος ή ο νόμιμος αναπληρωτής 
του ή διοικητικός υπάλληλος, στην περίπτωση που δεν 
έχει τοποθετηθεί. 

Στην Προσωρινή Γενική Συνέλευση συμμετέχουν υπο¬ 
χρεωτικά όλα τα μέλη Δ.Ε.Π. που υπηρετούν στο Τμήμα 
και δύο (2) εκπρόσωποι των φοιτητών, εφόσον έχουν ει- 
σαχθεί φοιτητές στο Τμήμα. Η ανάδειξη των εκπροσώπων 
των φοιτητών στην Προσωρινή Γενική Συνέλευση γίνεται 
σύμφωνα με τη διαδικασία του άρθρου 2 παρ. 3β του ν. 
1268/1982, όπως ισχύει κάθε φορά. Σε περίπτωση μη ανά¬ 
δειξης, η Προσωρινή Γ ενική Συνέλευση λειτουργεί νόμιμα 
σύμφωνα με τις διατάξεις του άρθρου 12 παρ. 4 του ν. 
1268/1982. Η Προσωρινή Γ ενική Συνέλευση ασκεί τις αρμο¬ 
διότητες που προβλέπονται από τις κείμενες διατάξεις για 
τη Γ ενική Συνέλευση Τμήματος (άρθρο 4 του ν. 2083/1992, 
όπως ισχύει κάθε φορά), εκτός αυτών που ανατίθενται σε 
άλλα όργανα ή ρυθμίζονται κατά τρόπο διαφορετικό με 
το παρόν διάταγμα. Ομοίως, ασκεί και τις αρμοδιότητες 
που ορίζονται από τις κείμενες διατάξεις για τη Γενική 
Συνέλευση Ειδικής Σύνθεσης, μέχρι τη συγκρότηση και 
λειτουργία εκείνης. Ο Πρόεδρος της Προσωρινής Γ ενικής 
Συνέλευσης ή ο Αναπληρωτής Πρόεδρος, σε περίπτωση 
απουσίας ή κωλύματος, συμμετέχει στην Σύγκλητο χωρίς 
δικαίωμα ψήφου. 

2. Το πρόγραμμα σπουδών κάθε Τμήματος, έως την 
αυτοδύναμη λειτουργία του, καταρτίζεται από την Προ¬ 
σωρινή Γενική Συνέλευση, σύμφωνα με τις ισχύουσες 
διατάξεις. 

3. Έως την αυτοδύναμη λειτουργία κάθε Τμήματος, η 
προκήρυξη θέσεων Ε.Ε.ΔΙ.Π. και Ε.Τ.Ε.Π. γίνεται, ύστερα 
από εισήγηση της Προσωρινής Γ ενικής Συνέλευσης, από 
τη Σύγκλητο, με εφαρμογή ως προς τις προϋποθέσεις και 
διαδικασία των κατά περίπτωση ισχυουσών διατάξεων. 

4. Έως την αυτοδύναμη λειτουργία κάθε Τμήματος, η 
πρόσληψη επισκεπτών καθηγητών, εντεταλμένων επί¬ 
κουρων καθηγητών, ειδικών επιστημόνων και συμβασι- 
ούχων διδασκόντων του π.δ. 407/1980 γίνεται με πράξη 
του Πρύτανη ύστερα από απόφαση της Συγκλήτου και 
εισήγηση της Προσωρινής Γ ενικής Συνέλευσης του οικείου 
Τμήματος, με εφαρμογή ως προς τις προϋποθέσεις και 
διαδικασία των κατά περίπτωση ισχυουσών διατάξεων. 

5. Για όσα θέματα δεν ρυθμίζονται με το παρόν Διάταγ¬ 
μα εφαρμόζονται συμπληρωματικά οι ισχύουσες διατάξεις 
της πανεπιστημιακής νομοθεσίας καθώς και του εσωτε¬ 
ρικού κανονισμού λειτουργίας του ιδρύματος. 

Αρθρο 10 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
ανατίθεται η δημοσίευση και εκτέλεση του παρόντος 
διατάγματος. 

Αθήνα, 26 Φεβρουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΧΡΗΣΤΟΣ ΖΩΗΣ ΝΙΚΟΛΑΟΣ ΛΕΓΚΑΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 22 
Ίδρυση Ενορίας του Ιερού Ναού Αγίου Λεοντίου στην 
περιοχή Παγοποιείου, του Δήμου Αίγιου, του Νομού 
Αχαΐας, της Ιερός Μητροπόλεως Καλαβρύτων και Αι- 
γιαλείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του ν. 590/1977 
(Α' 146) «Περί του Καταστατικού Χάρτου της Εκκλησίας 
της Ελλάδος», σε συνδυασμό με τις διατάξεις των άρ¬ 
θρων 2 και 3 του Κανονισμού 8/1979 (Α' 1/1980) της Ιερός 
Συνόδου της Εκκλησίας της Ελλάδος «Περί Ιερών Ναών 
και Ενοριών». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(Α' 98). 

3. Τις διατάξεις της υπ’ αριθμ. ΣΤ5/5557/19.1.2009 κοινής 
απόφασης του Πρωθυπουργού και του Υπουργού Εθνικής 
Παιδείας και θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων» (Β' 68). 

4. Την σύμφωνη γνώμη του Μητροπολιτικού Συμβουλί¬ 
ου της Ιεράς Μητροπόλεως Καλαβρύτων και Αιγιαλείας 
(πρακτικό 1462/31.7.2008). 

5. Την γνωμοδότηση του Δημοτικού Συμβουλίου του 
Δήμου Αιγίου (πρακτικό/23-5-2008, αποφ. 316/2008). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη εις βάρος του 
Κρατικού Προϋπολογισμού ή του Προϋπολογισμού 
Ν.Π.Δ.Δ.. 

7. Την υπ’ αριθμ. 17/2009 γνωμοδότηση του Συμβουλίου 
της Επικράτειας, με πρόταση του Υφυπουργού Εθνικής 
Παιδείας και Θρησκευμάτων, αποφασίζουμε: 

Αρθρο 1 

Ιδρύεται Ενορία του Ιερού Ναού Αγίου Λεοντίου στην 
περιοχή Παγοποιείου, του Δήμου Αιγίου, του Νομού 
Αχαΐας, της Ιεράς Μητροπόλεως Καλαβρύτων και Αι- 
γιαλείας. 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 27 Φεβρουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΡΙΣΤΟΒΟΥΛΟΣ ΣΠΗΛΙΩΤΟΠΟΥΛΟΣ ΑΝΔΡΕΑΣ Θ. ΛΥΚΟΥΡΕΝΤΖΟΣ 

